Քաղաքականության ողջ էությունը Ախալքալաքում հիմնվում է մի սկզբունքի վրա․ կենտրոնում փոփոխվում է իշխանությունը, բայց տեղում նույն դեմքերն են։ Ինչպես և նախորդ ընտրությունների ժամանակ, «Եվրոպական Վրաստանի» աջակիցները կայուն աշխատում են։ Նրա տեղական բջիջը, ինչպես նաև կենտրոնականը, դուրս է եկել «Միասնական ազգային շարժումից»։ Աշխատակազմը փոքր է, բայց ակտիվ։ Շտաբը ղեկավարում է Նինոծմինդայի ոստիկանության նախկին ղեկավար Արսեն Կարապետյանը։